钦定古今图书集成/明伦汇编/交谊典/第031卷 > 宋胡大初昼帘绪论 > 《答李严书》前人
## 钦定古今图书集成/明伦汇编/交谊典/第031卷 > 宋胡大初昼帘绪论 > 《答李严书》前人

严《与亮书》，劝亮“宜受九锡，进爵称王” ，亮答之。

吾与足下相知久矣，可不复相解。足下方诲以光国，
戒之以“勿拘”之道，是以未得默己。吾本东方下士，误
用于先帝，位极人臣，禄赐百亿。今讨贼未效，知己未
答，而方宠齐、晋，坐自贵大，非其义也。若灭魏斩叡，帝
还故居，与诸子并升，虽十命可受，况于九邪！